b"\n_START_ARTICLE_\nTorino Football Club\n_START_SECTION_\nHist\xc3\xb2ria\n_START_PARAGRAPH_\nL'any 1887 es crearen a la ciutat de Tor\xc3\xad dues societats esportives anomenades Torino Football & Cricket Club (vestia de vermell i negre) i Nobili Torino (de taronja i negre). Aquestes dues societats es fusionaren l'any 1890 i crearen el FC International Torino (blanc i negre) que esdevingu\xc3\xa9 una de les m\xc3\xa9s importants de la ciutat. Paral\xc2\xb7lelament, el 3-12-1894 es funda el FootBall Club Torinese de groc i negre. El 1900 el Torinese absorbeix l'International._NEWLINE_El 3 de desembre del 1906, de la fusi\xc3\xb3 del Torinese i un grup dissident de la Juve neix el FootBall Club Torino. La temporada 1936 es reanomen\xc3\xa0 com a AC Torino. El 1958-59 porta el nom de l'sponsor Talmone, i el 1970 adopta el nom Torino Calcio. Finalment, el 9 d'agost del 2005 fou refundat i inscrit a la federaci\xc3\xb3 italiana amb el nom de Torino Football Club._NEWLINE_La temporada 1927/28 l'equip guany\xc3\xa0 la seva primera Lliga italiana de futbol, aix\xc3\xb2 no obstant, la seva \xc3\xa8poca daurada, en la qual fou conegut com a Gran Torino la visqu\xc3\xa9 durant la d\xc3\xa8cada dels 40, encap\xc3\xa7alats pel gran Valentino Mazzola, on l'equip guany\xc3\xa0 5 lligues i 1 copa. Malauradament, aquesta gran generaci\xc3\xb3 es vei\xc3\xa9 troncada el 4 de maig de 1949 a l'accident aeri de Superga, on moriren tots els jugadors menys un._NEWLINE_L'any 1992 el Torino fou finalista de la Copa de la UEFA, si b\xc3\xa9 caigu\xc3\xa9 derrotat enfront de l'Ajax Amsterdam."